open-index/open-wikipedia-markdown huggingface dataset:
Tribunicia potestas

**Tribunicia potestas** oli Rooman valtakunnassa aluksi nimitys kansantribuuneille kuuluvasta vallasta, mutta myöhemmin siitä tuli yksi tärkein Rooman keisareiden oikeuksista. 

Aluksi *tribunicia potestaan* tarkoitus oli suojella kansantribuuneja, joiden tehtävä oli suojella plebeijejä virkamiesten mielivallalta. *Tribunicia potestaan* kuului *[[sacrosanctitas]]*, plebeijien takaama loukkaamattomuus. Kansantribuunien valta kasvoi ajan myötä ja sisälsi lopulta muun muassa oikeuden puhua senaatissa, käyttää veto-oikeutta virkamiesten päätöksiä vastaan ja kutsua senaatti koolle. Senaatti myönsi Augustukselle ikuisen *tribunicia potestaan* vuonna 23 eaa. ilman että tästä tehtiin kansantribuunia. Keisariajalla *tribunicia potestaan* myöntäminen oli selvä merkki keisarin suosiosta. Augustuksen *tribunicia potestas* oli siitä erikoinen että hän sai kansantribuunien valtaoikeudet ilman että häntä olisi nimitetty mihinkään virkaan. Augustus ei olisi patriisina myöskään voinut toimia kansantribuunina. Tasavallan aikana virkamiehiä koski useita sääntöjä, jotka eivät koskeneet Augustuksen *tribunicia potestaa*. Heidän virkakautensa kestivät aina vain vuoden ja virkakauden jälkeen heidät voitiin viedä oikeuteen. Augustus toimi esimerkiksi myös konsulina, mutta hänet valittiin aina äänestyksellä ja hänellä oli aina konsulikumppani.

Augustus antoi Agrippalle *tribunicia potestaan* vuonna 18 eaa. viideksi vuodeksi ja vuonna 13 eaa. vielä viideksi vuodeksi lisää. Agrippa kuoli kuitenkin seuraavana vuonna. Seuraavaksi hän antoi *tribunicia potestaan* viideksi vuodeksi Tiberiukselle vuonna 6 eaa., mutta sitä ei uusittu vuonna 2 eaa. Augustuksen ottopojan Gaius Caesarin kuoleman jälkeen Augustus antoi jälleen *tribunicia potestaan* Tiberiukselle vuonna 4 jaa. kymmeneksi vuodeksi. Vuonna 13 jaa. Tiberiuksen *tribunicia potestaa* jatkettiin kymmenellä vuodella ja seuraavana vuonna, Augustuksen kuollessa, hänestä tuli keisari.

## Lähteet
* 
*  
* 

### Viitteet
Île Sainte-Marguerite

**Île Sainte-Marguerite** on Îles de Lérins -saariryhmän suurin saari Ranskan Rivieran edustalla lähellä Cannesin kaupunkia. Saari tunnetaan 1600-luvulla rakennetusta Fort Royal -linnastaan, jossa oli vankina legendaarinen rautanaamioinen mies. Suurin osa saarta on Ranskan valtion omistuksessa.

## Maantiede

Île Sainte-Marguerite on pinta-alaltaan 210 hehtaaria, ja se on pääosin metsää. Saaren erottaa viereisestä Île Saint-Honorat'n saaresta vain kapea meriväylä. Fort Royal sijaitsee saaren pohjoisrannalla, ja sen lähistöllä on myös espanjalaisten vuonna 1635 rakentama kaivo. Saaren länsipäässä on 1500-luvulta peräisin oleva tornin raunio sekä Rooman valtakunnan aikaisen kalastussataman ja kylpylän jäänteet. Saaren itäosassa on lampi nimeltä *Etang du Batéguier*. Saaren ainoa yksityisalue on *Grand Jardin*, jossa sijaitsee 1500-luvulta peräisin oleva *Oubliettes* eli Unohduspaikka-rakennus. Suurimman osan saarta kattavassa metsässä kulkee useita teitä. Liikennettä teillä on rajoitettu ja esimerkiksi pyöräily on kokonaan kielletty. Metsä koostuu lähinnä männyistä ja tammista sekä muutamista eucalyptuspuista. Batéguierin lampi on tärkeä levähdyspaikka useille muuttolinnuille. Suurin osa saarta, noin 95% sen pinta-alasta, on suojeltua.

Saaren ilmasto on välimerellinen ja sille on tyypillistä kuumat ja kuivat kesät sekä rankat vesisateet keväisin ja syksyisin. Vuoden keskimääräinen lämpötila on 15,9&nbsp;°C. Alimmillaan lämpötila on –2,9&nbsp;°C ja korkeimmillaan 35,8&nbsp;°C. Vuosittainen sateen määrä on 875&nbsp;mm. Kesän kuivakausi kestää noin kolmen kuukauden ajan, ja tästä syystä useimpien kasvien kasvukausi ajoittuu keväälle.

## Historia

Saaren rannikolla tehdyissä kaivauksissa on löydetty keramiikan ja seinämaalausten jäänteitä, jotka on ajoitettu 300-luvulle eaa. Saari sai nimensä Pyhän Honoratuksen sisaren mukaan, joka asui saarella pienen uskonnollisen yhteisön kanssa 300-luvulla. Heidän lisäkseen saarella vieraili ajoittain munkkeja viereiseltä pienemmältä île Saint-Honorat'n saarelta. Kuningatar Jeanne antoi saaren Bertrand Grasselaiselle vuonna 1351, mutta munkit saivat saaren takaisin omistukseensa 1400-luvulla. Chevreusen herttua Claude de Lorraine hankki saaren itselleen vuonna 1617 ja se siirtyi myöhemmin Guisen herttuan omistukseen. Sittemmin Kardinaali Richelieu valloitti saaren, ja hänen käskystään saarelle rakennettiin vuonna 1635 Fort Royal. Se ei kuitenkaan kestänyt espanjalaisten hyökkäyksiä. He valloittivatkin saaren muutaman vuoden ajaksi kolmikymmenvuotisen sodan aikana, mutta ranskalaiset valloittivat sen takaisin vuonna 1637. Fort Royalesta tuli valtion vankila vuonna 1685, ja vuodet 1687–1698 linnassa oli vankina rautanaamioisena miehenä tunnettu tuntematon vanki. 1700-luvulla saaren valloittivat Ranskalta vuorotellen Itävalta, Piemonte ja Englanti, mutta ne kaikki ajettiin sittemmin pois. Saaren linna luokiteltiin historialliseksi monumentiksi vuonna 1927, ja sen sotilaallinen merkitys lakkasi vuonna 1944. Linnaa entisöitiin vuonna 1971, ja se siirtyi Cannesin kaupungin omistukseen vuonna 1995.

## Lähteet
*
*

### Viitteet

## Aiheesta muualla
Martuni

**Martuni** (, ,  tai Ходжавенд, *Hodžavend*) on kaupunki Azerbaidžanissa. Kaupunki kuului ''de facto'' itsenäiseen armenialaiseen Artsakhin tasavaltaan (ent. Vuoristo-Karabahin tasavalta) 26. syyskuuta 2023 asti, jolloin Azerbaidžan valtasi kaupungin. Ensitöikseen azerit kaatoivat ensimmäisessä Karabahin sodassa kaatuneen Monte Melkonianin patsaan.  Valtauksen myötä kaupungin armenialaisväestö jätti kaupungin, jonka nimeksi palautettiin Xocavənd.

Kaupunki sijaitsee Karabahvuorten itärinteillä 41 kilometriä Stepanakertistä itään. Kaupunki on tasavaltaan kuuluvan Martunin piirin keskus. Azerbaidžanin hallinnollisen jaon mukaan se muodostaa Xocavəndin piirin keskuksen. Asukkaita on 5&nbsp;700 henkeä (vuonna 2015).

Martunista tuli piirikeskus vuonna 1930, kaupunkimainen taajama vuonna 1960 ja kaupunki vuonna 1985. Neuvostoaikana siellä toimi elintarviketeollisuutta ja kudottiin mattoja. Vuoden 1989 väestönlaskennan mukaan kaupungissa oli 7&nbsp;000 asukasta.

## Lähteet
Xocalı

**Xocalı** (, ) on kaupunki virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Se sijaitsee Karabahvuorten reuna-alueella 10 kilometriä Stepanakertista koilliseen.

Vuoristo-Karabahin autonomiseen alueeseen kuuluneesta Xocalın kylästä tuli vuonna 1990 kaupunki ja vuonna 1991 Xocalın piirin keskus. Armenialaiset joukot valtasivat sen Vuoristo-Karabahin sodan aikana 25.–26. helmikuuta 1992. Valtauksen yhteydessä sai surmansa useita satoja azerisiviilejä.
Azerbaidžan syyttää teoista armeenien lisäksi venäläistä 360. rykmenttiä, ja on kampanjoinut kansainvälisesti saadakseen surmat tunnustettua kansanmurhaksi.

Nykyään paikkakunta kuuluu *Ivanjan*-nimisenä kylänä Vuoristo-Karabahin tasavallan Askeranin piiriin. Kylässä on 900 asukasta (vuonna 2005). Sen vieressä sijaitsee Stepanakertin lentokenttä.

## Lähteet
Yksikielisyys

**Yksikielisyys** tarkoittaa vain yhden kielen osaamista. Se on yleistä suurten kielten puhujien parissa, sillä omakielinen kulttuuri ja palvelut ovat kattavia. Sen vastakohta monikielisyys on yleistä pienten kielten puhujien kanssa. Yksikielisillä on todettu olevan suurempi riski dementiaan sairastumisessa.

## Lähteet
Uusiutuvan energian kansallinen toimintasuunnitelma

**Uusiutuvan energian kansallinen toimintasuunnitelma** on kaikkien EU:n jäsenmaiden laatima suunnitelma vuonna 2010. Siinä kuvataan toimenpiteet, joilla uusiutuvan energian tavoitteet vuonna 2020 on tarkoitus saavuttaa. Suunnitelmissa uusiutuvan energian tavoitteet on määritelty sektoreittain.

EU:n ilmasto- ja energiapolitiikasta annettiin merkittävä lainsäädäntöpaketti huhtikuussa 2009. Tämä niin kutsuttu 20-20-20 tavoite tarkoittaa, että vuoteen 2020 mennessä tulisi EU:n energiankulutuksesta 20 prosenttia saada uusiutuvista lähteistä, EU:n kasvihuonekaasupäästöjä tulisi vähentää 20 prosenttia sekä energiatehokkuutta lisätä 20 prosenttia. Suomi sai uusiutuvan energian käytön tavoitteekseen 38 prosenttia vuoteen 2020 mennessä.

## Suomen suunnitelma
Uusiutuvista energialähteistä peräisin olevan energian käytön edistämisestä annetun direktiivin (2009/28/EY) 4 artiklan 1 kohdan mukaisesti kunkin jäsenvaltion on vahvistettava kansallinen uusiutuvaa energiaa käsittelevä toimintasuunnitelma. Suunnitelma sisältää vaaditut arviot energian loppukulutuksesta vuosina 2010–2020, uusiutuvaa energiaa koskevista tavoitteista ja kehityspoluista ja uusiutuvaa energiaa koskevista politiikan tukitoimenpiteistä. Siinä arvioidaan myös Suomessa vuonna 2020 kulutettavat uusiutuvista lähteistä peräisin olevan energian osuudet liikenteessä, sähköntuotannossa sekä lämmityksessä ja jäähdytyksessä.

Suomen suunnitelman pohjana ovat kansallinen ilmasto- ja energiastrategia ja hallituksen huhtikuiset uusiutuvan energian velvoitepaketin linjaukset eri uusiutuvan energian lähteistä ja tarvittavista taloudellisista ohjauskeinoista.

Suunnitelma on laadittu työ- ja elinkeinoministeriön, ympäristöministeriön sekä maa- ja metsätalousministeriön yhteistyönä. Sitä on tarkoitus täydentää syksyllä muun muassa uusia sähkön tuotantotukia koskevilla tiedoilla. Komissio arvioi aikanaan kansallisia toimintasuunnitelmia ja voi antaa niihin suosituksiaan.

## Katso myös
*Aurinkoenergia
*Biopolttoaine
*Tuulivoima

## Lähteet
*TEM: EU:n energiayhteistyö
*TEM: Uusiutuvan energian kansallinen toimintasuunnitelma
*National Renewable Energy Action Plans
* Directive 2009/28/EC of the European Parliament and of the Council

## Aiheesta muualla
*Direct to Business hanke
*Energiaklusteri 
*Official Commission page on the RES directive 
*Official Commission page on renewable energy
*National Renewable Energy Action Plans
*"Renewable energy: the promotion of electricity from renewable energy sources" - from the official “Summaries of EU legislation” website
*Tempate for the National Renewable Energy Action Plans
*Directive 2009/28/EC of the European Parliament and of the Council
* Renewable Energy Projections as Published in the National Renewable Energy Action Plans of the European Member States
Dharmendra

**Dharmendra Kewar Krishan Deol** (; 8. joulukuuta 1935 Phagwara – 24. marraskuuta 2025 Mumbai), yleensä **Dharmendra** (, , oli intialainen näyttelijä, tuottaja ja poliitikko. Hän esiintyi noin 250 elokuvassa ja oli yksi merkittävimmistä henkilöistä Bollywood-elokuvien historiassa. Dharmendran menestynein ja tunnetuin elokuva on *[[Sholay]]* vuodelta 1975. Hän perusti elokuvatuotantoyhtiönsä Vijayta Filmsin vuonna 1983. Hän sai Filmfare Awards -palkinnon elämäntyöstään vuonna 1997.

## Politiikka

Intian kansanpuolueeseen kuulunut Dharmendra oli Intian parlamentin jäsen vuosina 2004–2009. Häntä kritisoitiin tehtäviensä laiminlyömisestä.

## Tunnustukset

Intian valtio myönsi Dharmendralle Padma Bhushan -palkinnon vuonna 2012.

## Yksityiselämä

Dharmendra avioitui Prakash Kaurin kanssa vuonna 1954. Hän meni naimisiin näyttelijä Hema Malinin kanssa vuonna 1980, ollessaan edelleen naimisissa ensimmäisen vaimonsa kanssa. Joidenkin lähteiden mukaan Dharmendra ja Malini kääntyivät islaminuskoon voidakseen mennä naimisiin Dharmendran ensimmäisestä vaimosta huolimatta.

Ensimmäisestä avioliitostaan Kaurin kanssa hänellä oli kaksi poikaa, Sunny Deol ja Bobby Deol, ja kaksi tytärtä, Vijeeta Deol ja Ajeeta Deol. Malinin kanssa hänellä oli kaksi tytärtä, Esha Deol ja Ahana Deol.

## Valikoitu filmografia
* *[[Bandini (elokuva)|Bandini]]* (1963)
* *[[Kaajal]]* (1965)
* *[[Phool Aur Patthar]]* (1966)
* *[[Aankhen (vuoden 1968 elokuva)|Aankhen]]* (1968)
* *[[Satyakam]]* (1969)
* *[[Mera Gaon Mera Desh]]* (1971)
* *[[Seeta Aur Geeta]]* (1972)
* *[[Yaadon Ki Baaraat]]* (1973)
* *[[Sholay]]* (1975)
* *[[Dharam Veer (vuoden 1977 elokuva)|Dharam Veer]]* (1977)
* *[[Ali Baba ja 40 rosvoa]]* (*Alibaba Aur 40 Chor*, 1980)
* *[[Raaj Tilak (vuoden 1984 elokuva)|Raaj Tilak]]* (1984)
* *[[Loha (vuoden 1987 elokuva)|Loha]]* (1987)
* *[[Pyaar Kiya To Darna Kya (vuoden 1998 elokuva)|Pyaar Kiya To Darna Kya]]* (1998)
* *[[Apne]]* (2007)
* *[[Yamla Pagla Deewana]]* (2011)
* *[[Rocky Aur Rani Kii Prem Kahaani]]* (2023)

## Lähteet

## Aiheesta muualla

* 
* 
*
Lahden tiedekirjasto

**Lahden tiedekirjasto** oli kaikille avoin tieteellinen kirjasto, jonka tehtävänä oli tuottaa kirjasto- ja tietopalveluita Lahden yliopistokeskukseen kuuluville yliopistoyksiköille. Kirjasto oli myös Helsingin yliopiston ympäristöekologian laitoksen laitoskirjasto.

Lahden tiedekirjasto lopetti toimintansa 1.1.2011, jolloin se yhdistettiin Päijät-Hämeen koulutuskonsernin Tieto- ja kirjastopalveluihin. Näin muodostunut Korkeakoulujen yhteiskirjasto palveli Lahden ammattikorkeakoulun ja Lahden yliopistokeskukseen kuuluvien yliopistojen lisäksi toista astetta, lukiokoulutusta sekä kaikkia muita tiedon tarvitsijoita. Korkeakoulujen yhteiskirjaston eli Lahden korkeakoulukirjaston toiminnot yhdistettiin puolestaan syyskuussa 2019 perustettuun LUT-tiedekirjastoon.

## Lähteet
Sabina Guzzanti

**Sabina Guzzanti** (s. 25. heinäkuuta 1963 Rooma) on italialainen näyttelijä, koomikko, ohjaaja, käsikirjoittaja, tuottaja ja kirjailija.

## RAIot
Lähes kaksi miljoonaa katsojaa seurasi 16. marraskuuta 2003 esitettyä Sabina Guzzantin  ***RAIot***-nimistä poliittista satiiria. Seurauksena Silvio Berlusconin Mediaset-yhtiö uhkasi haastaa RAI-yhtiötä 20 miljoonaan euron korvausvaatimuksella , jolloin RAI Tre -kanava hyllytti RAIot-ohjelman ensimmäisen jakson jälkeen. RAI-yhtiön hallintoneuvosto perusteli ohjelman hyllytystä korvauskanteen taloudellisella riskillä yhtiölle . Vaikka Italian oikeuslaitos myöhemmin varmisti ettei korvauskanteella ole perusteita, piti RAI hyllytyksen voimassa, jolloin sen poliittinen kytkös paljastui. Satiirinsa mielivaltaisen hyllytyksen jälkeen Sabina Guzzanti ohjasi tapauksesta vuonna 2005 dokumentin Viva Zapatero!.

## Tuotanto

### Elokuvat
* Draquila - L'Italia che trema, Sabina Guzzantin käsikirjoittama, 2010
* Le ragioni dell'aragosta, Sabina Guzzantin käsikirjoittama ja ohjaama, 2007
* Viva Zapatero!, Sabina Guzzantin käsikirjoittama, tuottama ja ohjaama, 2005
* Bimba, Sabina Guzzantin käsikirjoittama ja ohjaama, 2001
* Troppo sole, Giuseppe Bertoluccin ohjaus, Sabina Guzzanti näyttelijänä ja toisena käsikirjoittajana ja näyttelijänä, 1994
* La cattedra, Michele Sordillon ohjaus, 1991
* I ragazzi di via Panisperna, Gianni Amelion ohjaus, Sabina Guzzanti näyttelijänä, 1989
* Night club, Sergio Corbuccin ohjaus, Sabina Guzzanti näyttelijänä, 1989
* I cammelli, Giuseppe Bertoluccin ohjaus, Sabina Guzzanti näyttelijänä, 1988

### Kirjat
* Reperto RaiOt, BUR Biblioteca Universale Rizzolin kustantama, 2005
* Viva Zapatero!, BUR Biblioteca Universale Rizzolin kustantama, 2005
* Il diario di Sabna Guzz, Einaudin kustantama, 2003
* Mi consenta una riflessione (anche se non è il mio ramo), Baldini Castoldi Dalain kustantama, 2002

## Lähteet

## Aiheesta muualla
*Sabina Guzzantin omat kotisivut
Chebaleba

**Chebaleba** (oikealta nimeltään **Teemu Saario**, s. 30. tammikuuta 1987) on Helsingin Torpparinmäestä kotoisin oleva rap/reggae-artisti. Nykyisin hän levyttää Monsp records -nimiselle levy-yhtiölle. 

Taiteilijanimi Chebaleba tulee vuosien takaa Saarion *[[Counter-Strike]]*-pelissä käyttämästään nimimerkistä, jonka hänen ystävänsä keksi hänelle.

## Ura
Chebaleban debyyttialbumi *[[Kaapista ulos (albumi)|Kaapista ulos]]* julkaistiin vuonna 2007. Toinen kokopitkä albumi *[[Puun takaa]]* julkaistiin vuonna 2009. Chebaleba on julkaissut myös esimerkiksi YouTubeen useita musiikkivideoita sekä kappaleita. Mukana yhteistyössä on ollut muun muassa Thono Slowknow ja RicoWamos. Chebaleban kolmas albumi *[[Himaa ennen hesarii]]* julkaistiin heinäkuussa 2011. Albumilla on mukana esimerkiksi Jare & VilleGalle, Juno, Stepa, Thono Slowknow ja RicoWamos. Chebaleba julkaisi *[[Mieli sairastaa EP]]:n* ilmaiseksi internetissä vuonna 2012. Hänen seuraava pitkäsoittonsa *[[Ottaa tyypit]]* julkaistiin Monsp Recordsin kautta 30. toukokuuta 2014. Se ylsi parhaimmillaan Suomen virallisen albumilistan 37. sijalle.

## Diskografia
### Albumit
* *[[Kaapista ulos (albumi)|Kaapista ulos]]* (2007)
* *[[Puun takaa]]* (2009)
* *[[Himaa ennen hesarii]]* (2011)
* *[[Mieli sairastaa EP]]* (2012)
* *[[Ottaa tyypit]]* (2014)
* *[[6.0 EP]]* (2015)

### Musiikkivideot
* *Saundijäbä* (2008)
* *Se ääni* (2009)
* *Naisii, happee, pillereitä* (2009)
* *Pökötti* (mukana RicoWamos, 2011)
* *EMH* (mukana Juno, Jare & VilleGalle, 2011)
* *Kesäfiilistelyy* (mukana RicoWamos, 2011)
* *Takatalvi* (mukana Juno, 2011)
* *Mieli sairastaa* (2012)
* *Flippaa & kriippaa* (Epelit, 2013)
* *Pitää mennä* (2014)
* *Standby* (mukana DJ Ibusal & Mäkki, 2014)
* *Kuumalle hiekalle* (2014)
* *Kruisi hiljaa* (2015)
* *Raivol* (Epelit, 2015)
*Lamput sammuu (mukana Mäkki, 2016)
* Mysteeri (Epelit, 2016)
* 150 (2016)
* Toteemispaalu (2016)
* Iha just (2017)

### Vierailijana

## Lähteet

## Aiheesta muualla
* 
* Chebaleba Facebook -sivustolla
* Epelit SoundCloud -sivustolla
Sibelius-Akatemian kirjasto

**Sibelius-Akatemian kirjasto** on musiikkiyliopiston kirjasto sekä musiikin erikoiskirjasto. Kirjasto on kaikille kävijöille avoin, mutta sen ensisijaisena käyttäjäryhmänä ovat Sibelius-Akatemian opiskelijat, opettajat ja henkilökunta. Kirjastossa on myös nuottikäsikirjoituskokoelma, jossa on muiden muassa Jean Sibeliuksen, Erkki Melartinin ja Leevi Madetojan käsikirjoituksia ja Jussi Jalaksen omistuksessa olleita nuotteja. Sibelius-Akatemian kirjaston tehtävänä on olla tukemassa korkeakoulun opetusta, tutkimusta ja taiteellista toimintaa. Vuoden 2013 alusta lähtien Sibelius-Akatemian kirjasto on ollut osa Taideyliopiston kirjastoa Sibelius-Akatemian, Teatterikorkeakoulun ja Kuvataideakatemian liityttyä yhteiseksi yliopistokokonaisuudeksi.

## Lähteet

## Aiheesta muualla
*Sibelius-Akatemian kirjaston kotisivut
Takeda (Suomi)

**Takeda Oy** (vuosina 2012–2014 *Oy Leiras Takeda Pharmaceuticals Ab*) on japanilaiseen Takeda-lääkeyhtiöön kuuluva lääkeyritys. Takeda Oy:n tuotevalikoimaan kuuluu alkuperäislääkkeitä, vaihtokelpoisia valmisteita ja itsehoitovalmisteita. 

Leiras siirtyi yrityskaupan myötä osana Nycomed-konsernia Takedan omistukseen syyskuussa 2011. Takeda on Japanin suurin lääkeyhtiö, jolla on vahva jalansija myös muualla Aasiassa sekä Pohjois-Amerikassa. Takeda on maailman 12. suurin reseptilääkemarkkinoilla, ja se toimii yli 70 maassa. Suomessa Leiras kuului vuonna 2010 kymmenen suurimman lääkeyhtiön joukkoon.

## Historia
Leiras perustettiin alun perin suomalaisen Huhtamäki-konsernin lääketehtaaksi vuonna 1946. Lääketuotanto irrotettiin Huhtamäestä omaksi Leiras-nimiseksi yhtiökseen vuonna 1948. Nimi Leiras saatiin Huhtamäen hiljattain ostamalta, teollisuudelle margariineja tuottaneelta margariinitehtaalta, jolle oli annettu leivontarasvan mukaan nimi Leiras.

Lääkeyhtiön alkutaipaleella 1940-luvulla valmistettiin vitamiineja mm. armeijalle. 60-luvulla Leiraksen tuotteista keskeisin ja yhteiskunnallisestikin merkittävin oli ehkäisypilleri. Vientitoiminta aloitettiin 70-luvulla kuparikierukan myötä. 
80-luvulla Leiras laajeni voimakkaasti ja osti Medica-, Star- ja Rohto-lääkeyhtiöt. Leiraksesta tuli osa saksalaista Scheringiä vuonna 1996. 2000-luvulla Leiras jakaantui neljäksi eri yhtiöksi ja Nycomed-konserni osti osan siitä. Vuonna 2011 japanilainen Takeda osti Nycomedin ja Leiras siirtyi osaksi Takedaa.

## Tuotteet
Leiraksella on ilman reseptiä myytäviä itsehoitovalmisteita seuraaviin aihealueisiin: 
* Flunssa ja yskä 
* Ihonhoito
* Jälkiehkäisy
* Kivunhoito 
* Närästys 
* Painonhallinta
* Ripuli ja ilmavaivat
* Ummetus
* Myrkytykset
* Vitamiinit ja kalsiumvalmisteet

Lääkevalikoimaan kuuluu lääkkeitä moniin yleisiin sairauksiin, kuten: 
* Diabetes
* Sydän- ja verisuonisairaudet
* Kohonnut verenpaine
* Keuhkosairaudet
* Kivun hoito
* Tuki- ja liikuntaelinsairaudet
* Unettomuus

Sairaalakäyttöön Leiras toimittaa ainoana toimittajana mm. tiettyjä elvytyslääkkeitä. Lisäksi valikoimassa on korkean teknologian tuotteita mm. leikkaussaliin.

## Lähteet
Fightback

**Fightback** on suomalaisen metalliyhtye Rebelheadin ensimmäinen studioalbumi. Se on julkaistu vuonna 2005 levymerkillä Whirlwind Records.

## Kappaleet
#
#
#
#
#
#
#
#
#
#

## Kokoonpano
* Aki – laulu
* Mikko Tuliniemi – kitara
* Jorma "Jore" Rantalainen – basso
* Ville – rummut

## Arvostelut
* Desibeli.net: 
* Imperiumi: 7+/10

## Lähteet

## Aiheesta muualla
* 
*
Ei kauniimpaa (Ristinollan albumi)

__NOTOC__
**Ei kauniimpaa** on suomalaisen gospelvaikutteisen metalliyhtye Ristinollan ensimmäinen studioalbumi. Se on julkaistu vuonna 2005 levymerkillä Hyena Records.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Mikko Tuliniemi – laulu
* Timo Kuusjärvi – kitara
* Timo Mäki-Marttunen – basso
* Timo Peltokangas – rummut

## Arvostelut
* Imperiumi.net: 7+/10

## Lähteet

## Aiheesta muualla
* 
* ''Ei kauniimpaa'' discogs.com -sivustolla
Toini Vuoristo

**Toini Inkeri Vuoristo** (o.s. **Maunula**; 8. elokuuta 1919 Oulu – 13. huhtikuuta 2013 Helsinki) oli suomalainen käsikirjoittaja.

Vuoristo käsikirjoitti televisiolle 1970-luvun huippusuositun draamasarjan *[[Naapurilähiö]]*. Muita hänen käsikirjoittamiaan televisiosarjoja ovat *[[Koivuharju]]* ja *[[Rauhanranta 12]]*. Myös radion kuunnelmasarja *[[Noita Nokinenä]]* (1970–1985) on Vuoriston käsikirjoittama. Hän kirjoitti myös näytelmän *Unelmakoulu* (1983).  Vuoriston ainoa alkujaan kirjaksi tehty satu oli Pyppelis-peikon tarina. Muun tuotantonsa Vuoristo käsikirjoitti joko televisioon tai radioon.

Vuoristo oli naimisissa kuoronjohtaja Aapeli Vuoriston kanssa.

## Lähteet

## Aiheesta muualla
*Toini Vuoristo. Näytelmät.fi.
* Martelius, Katja: Kotirouva kirjoitti öisin. (Muistokirjoitus.) *Helsingin Sanomat* 5.5.2013.
* Toini Vuoriston satusovituksia kuunnelmina. Yle Elävä arkisto.
*
Run This Town

"**Run This Town**" on vuonna 2009 ilmestynyt kappale, jonka esittää yhdysvaltalainen räppäri Jay-Z. Mukana kappaleessa ovat Rihanna ja Kanye West. Laulusta tuli suuri hitti ja pääsikin myös Yhdysvaltain hittisinglejen toiselle sijalle ja pysyi siellä kaksi viikkoa. Se sijoittui myös Britannian hittilistalla ensimmäiselle sijalle.
## Lähteet
Hassan Abdel Fattah

**Hassan Abdel Fattah Hassan Mahmoud** (; s. 17. elokuuta 1982 Amman) on jordanialainen jalkapalloilija, pelipaikaltaan keskikenttäpelaaja. Hän edustaa seuratasolla kuwaitilaista Al Kuwait SC:tä, jossa hän on ollut lainalla vuodesta 2010 lähtien. 

Hassan on pelannut Jordanian maajoukkueessa 42 ottelua ja tehnyt niissä seitsemän maalia. Hän on osallistunut muun muassa vuosien 2006 ja 2010 MM-kisojen karsintoihin sekä Aasian-mestaruuskilpailuihin 2011, joissa hän teki yhden maalin.

## Lähteet
Mason Trafford

**Mason Trafford** (s. 21. elokuuta 1986 Boynton Beach, Florida) on yhdysvaltalaissyntyinen kanadalainen jalkapalloilija. Hän on pelannut Pohjois-Amerikan lisäksi Suomen Veikkausliigassa IFK Mariehamnin joukkueessa kausina 2010–2012.

## Ura
### Juniorina ja amatöörinä
Mason Trafford varttui North Vancouverissa, Brittiläisessä Kolumbiassa ja opiskeli Handsworthin lukiossa, jossa pelasi jalkapalloa North Shore Selects -joukkueessa. Trafford kehitti taitojaan Roman Tulisin valmennuksessa Roman Tulis European Soccer School of Excellencessä . Nuorena hänellä oli tilaisuus pelata maailman parhaita juniorijoukkueita kuten Bayern Müncheniä, 1860 Müncheniä, NAC Bredaa ja Ajaxia vastaan. Trafford pelasi kaksi vuotta Brittiläisen Kolumbian provinssijoukkueessa ja neljä vuotta yliopistosarjaa Nevadan yliopistossa, Las Vegasissa. Viimeisenä vuotenaan Rebelsissä hän toimi joukkueen kapteenina. Urheilusaavutustensa ohessa hän suoritti huippuarvosanoin Bachelor of Science -tutkinnon laskentatoimesta.

### Ammattilaisena
Mason Trafford nousi 15. elokuuta 2008 Vancouver Whitecapsin miesten joukkueeseen. Samana vuonna hän pelasi USL First Division -liigassa 14 ottelua ennen sopimuksensa päättymistä. Whitecaps varasi hänet uudelleen 3. joulukuuta 2008. Trafford allekirjoitti sopimuksen IFK Mariehamnin kanssa 29. elokuuta 2010. Kaudella 2010 hän pelasi Veikkausliigassa seitsemän ottelua ja kaudella 2011 28 ottelua ja teki molempina kausina yhden maalin. Kaudella 2012 hän pelasi Veikkausliigassa 30 ottelua.

## Saavutukset
### Vancouver Whitecaps
*'''USL First Divisionin mestaruus kaudella 2008

## Lähteet

## Aiheesta muualla
* Vancouver Whitecaps bio
Karisoprodoli

**Karisoprodoli** on voimakas keskushermostoon vaikuttava lihasrelaksantti. Suomessa myytiin karisoprodolia, kofeiinia ja parasetamolia sisältänyttä reseptivalmistetta nimeltä **Somadril Comp** vuoden 2007 loppuun, jolloin Euroopan lääkeviraston lääkevalmistekomitea kehotti peruuttamaan lääkkeen myyntiluvan  koko EU:n alueella väärinkäyttö- ja turvallisuusriskien takia. Tämän seurauksena lääkkeen myynti Suomessa loppui 30.11.2007.  Karisoprodoli on meprobamaatin aihiolääke. Karisoprodolilla on todettu olevan dissosiatiivisia, euforisoivia, voimakkaasti rauhoittavia, relaksoivia ja ahdistusta poistavia vaikutuksia.

## Historia

1. kesäkuuta 1959 useat farmakologit kokoontuivat Wayne Staten yliopistossa, Michiganissa keskustelemaan uudesta lääkkeestä. Lääkkeen jolla alun perin luultiin olevan antiseptisiä vaikutuksia, huomattiin olevan keskushermostoon vaikuttavia ja lihaksia rentouttavia vaikutuksia. Lääkkeen löysi tohtori Frank M. Berger Wallacen laboratoriossa, ja se nimettiin karisoprodoliksi.

Karisoprodoli löydettiin meprobamaattia tutkittaessa. Sen toivottiin olevan meprobamaattia parempi lihasrelaksantti, vähemmän väärinkäytettävä, ja meprobamaattia pienemmän yliannostusriskin aine.

## Käyttö

Marraskuussa 2007 karisoprodolia sisältävä Somadril Comp. vedettiin markkinoilta Ruotsissa. Lääkkeen todettiin olevan väärinkäytettävä, ja liikaa haitallisia sivuvaikutuksia omaava; ja haittojen todettiin olevan ylipäätään hyötyjä suuremmat.  Toukokuussa 2008 Somadril Comp. vedettiin markkinoilta myös Norjassa. Samalla lääke vedettiin Suomessa pois markkinoilta.

Lihasrelaksantteja tarvittaessa suositellaan käytettäväksi muita, vähemmän haitallisia lääkkeitä tai bentsodiatsepiineja.

Karisoprodolia suositellaan käytettäväksi kuurimuotoisesti kahden tai maksimissaan kolmen viikon ajan. Lääke ei ole tarkoitettu pitkäaikaiseen käyttöön.

## Katso myös

*Meprobamaatti
*Lihasrelaksantit

## Lähteet
* 
### Viitteet

## Aiheesta muualla
* Drug information (englanniksi)
* Drug information for Patients , Drug information for Professionals (englanniksi)
*PubChem: Carisoprodol 
*DrugBank: Carisoprodol 
*Kyoto Encyclopedia of Genes and Genomes (KEGG): Carisoprodol 
*ChemBlink: Carisoprodol
Pantopratsoli

**Pantopratsoli** on protonipumpun estäjälääke, joka estää mahan haponeritystä.

## Pantopratsolia käytetään:

* Itsehoidossa refluksioireiden (esim. närästys, happaman mahansisällön nousu takaisin ruokatorveen) lyhytaikaiseen hoitoon aikuisilla.
* Maha- ja pohjukaissuolihaavaumien hoidossa.
* Refluksitaudin aiheuttamien ruokatorven pinnallisten haavaumien hoidossa.
* Ruokatorvitulehduksen ylläpitohoidossa sen jälkeen, kun hoitovaste on aluksi saavutettu.
* Mahan kroonisen tulehduksen aiheuttavan helikobakteerin hävittämiseen. Protonipumpun estäjälääkkeet, kuten pantopratsoli, ovat olennainen osa helikobakteerin häätöhoitoa. 

## Lähteet

## Aiheesta muualla
*PubChem: Pantoprazole 
*DrugBank: Pantoprazole 
*Human Metabolome Database: Pantoprazole 
*Kyoto Encyclopedia of Genes and Genomes (KEGG): Pantoprazole 
*ChemBlink: Pantoprazole
Daşkəsən

**Daşkəsən** () on kaupunki Azerbaidžanissa. Se sijaitsee Kaukasusvuoristossa 397 kilometriä Bakusta länteen. Kaupunki on Daşkəsənin piirin keskus. Asukkaita on 11&nbsp;300 henkeä (vuonna 2010).

Kaupunki on perustettu vuonna 1948. Siellä toimii rautamalmikaivos ja rikastamo. Kaivokselle johtaa Gəncən läheltä haarautuva rautatie.

## Lähteet
Christina Perri

**Christina Perri** (s. 19. elokuuta 1986 Philadelphia, Pennsylvania) on yhdysvaltalainen laulaja. Vuonna 2010 hänen kappaleensa ”Jar of Hearts” nousi Yhdysvalloissa musiikkilistoille sen jälkeen, kun se oli soinut Fox-televisiokanavan ohjelmassa *[[Tanssi jos osaat]]*. Rolling Stone -lehti nimesi Perrin ”viikon yhtyeeksi” 26. lokakuuta 2010.

Pian ”Jar of Hearts” -kappaleen listoille pääsyn jälkeen Perri solmi levytyssopimuksen Atlantic Recordsin kanssa. Kappale sijoittui parhaimmillaan Billboard Hot 100 -listan sijalle 17, ja single myi Yhdysvalloissa platinaa. Perrin ensimmäinen studioalbumi *[[Lovestrong]]* julkaistiin 10. toukokuuta 2011. Hänen kappaleensa ”A Thousand Years” on tunnusmusiikkina elokuvissa *[[Twilight – Aamunkoi, osa 1]]* ja *[[Twilight – Aamunkoi, osa 2|osa 2]]*. Kesäkuussa 2012 Perri konsertoi Helsingissä.

## Diskografia
* *[[Lovestrong]]* (2011)
* *[[Head or Heart]]* (2014)
* *[[Songs for Carmella: Lullabies & Sing-a-Longs]]* (2019)

## Lähteet

## Aiheesta muualla

*Christina Perrin kotisivut
*
Tavastilan koulu (Kotka)

**Tavastilan koulu** on peruskoulu Kotkassa Tavastilan kylässä. Koulussa toimii ala-aste eli luokat 1–6 sekä esikouluryhmä. Lukuvuonna 2025–26 koulussa opiskelee noin 90 oppilasta. Tavastilan koulu remontoitiin vuonna 2008.

## Lähteet

## Aiheesta muualla
*Tavastilan koulun kotisivut
If I Had You

**If I Had You** on kolmas single Adam Lambertin ensimmäiseltä studioalbumilta *[[For Your Entertainment]]*. Kappaleesta on tehty myös musiikkivideo, joka on kuvattu Kaliforniassa. Kappaleen oli kirjoittanut Martin, Shellback ja Savan Kotecha.
Kansan mies (kirja)

**Kansan mies** () on Chinua Acheben vuonna 1966 ilmestynyt satiirinen romaani. Teoksen on suomentanut Eila Pennanen. Se on ilmestynyt suomeksi WSOY:n Aikamme kertojia -sarjassa vuonna 1969

## Lähteet

## Aiheesta muualla
* Maarit Uusikumpu: Kansan mies. Kumppani 20.11.2000.
Britannian väestö

Britannian väkiluku vuonna 2010 oli 62&nbsp;348&nbsp;447 ja väestötiheys 251 ihmistä neliökilometrillä. Väestömäärä oli Euroopan unionin kolmanneksi suurin Saksan (kts. Saksan väestö) ja Ranskan (kts. Ranskan väestö) jälkeen ja maailman 21. suurin. Väestötiheys on maailman korkeimpia pääasiassa Englannin alueen väestötiheyden takia. Lähes kolmasosa maan väestöstä asuukin Kaakkois-Englannissa, joista yli 7,5 miljoonaa ihmistä maan pääkaupungissa Lontoossa. Maan elintaso yleisesti on hyvä ja inhimillisen kehityksen indeksi 8,49.

Yhdistyneeseen kuningaskuntaan muuttaa paljon ihmisiä muista maista. Esimerkiksi Lontoon metropolialueen asukkaista 40 prosenttia on syntynyt ulkomailla. Maahanmuutto kasvattaa pikavauhdilla koko Britannian väestöä. Maan väkiluvun ennustetaan kasvavan 2021–2036 noin 6,6 miljoonalla hengellä eli lähes 10 prosentilla. Väestön kasvuvauhti on nopeampaa kuin aiemmin uskottiin, mikä on johtanut asuntopulaan. Maahanmuutto ei ole kuitenkaan ratkaissut maan työvoimapulaa 2020-luvulla.

## Väestörakenne
Suurin osa (83,8 %) maan väestöstä asui Englannin alueella vuoden 2006 keskivaiheilla. Tuolloin arvioitiin, että mukaan 85,67 % koko väestömäärästä on brittejä ja 6,47 % muita eurooppalaisia.

Britannian suurimmat ikäluokat ovat toisen maailmansodan jälkeen vuosina 1946–1951 ja 1966–1971 syntyneet. Maan kokonaishedelmällisyysluku on 1,96. Luku oli pienimmillään 1,63 vuonna 2001 mutta on kasvanut siitä lähtien vuosittain.

## Suurimmat kaupunkialueet
Britanniassa on 12 metropolialuetta, joiden väkiluku ylittää miljoonan:

## Katso myös
* Englantilaiset
* Kornit
* Kymrit
* Skotit

## Lähteet

## Aiheesta muualla
Agata Pietrzyk

**Agata Pietrzyk** (s. 21. heinäkuuta 1988 Zgorzelec) on puolalainen naispainija.

Pietrzyk on voittanut aikuisten tasolla MM-hopean, MM-pronssin ja EM-pronssin. Junioritasolla hän voitti vuonna 2008 Euroopan mestaruuden ja vuonna 2007 EM-hopeaa ja MM-pronssia.

## Lähteet
* Profiili foldeak.com:in painitietokannassa  
* Profiili FILA:n sivustolla
Ana Maria Pavăl

**Ana Maria Pavăl** (s. 10. heinäkuuta 1983 Oneşti) on romanialainen naispainija.

Pavăl on voittanut viidesti EM-pronssimitalin. Pekingin kesäolympialaisissa 2008 hän sijoittui viidenneksi sarjassa 55 kg. Pronssiottelussa hän hävisi selätyksellä kolumbialaiselle Jackeline Renteríalle. Hän oli samana vuonna viides myös MM-kilpailuissa.

## Lähteet
* Ana Maria Paval Biography and Olympic Results  Sports Reference LLC. 
* Profiili foldeak.com:in painitietokannassa 
* Profiili FILA:n sivustolla
Tampereen yliopiston kieli-, käännös- ja kirjallisuustieteiden yksikkö

**Kieli-, käännös- ja kirjallisuustieteiden yksikkö** oli yksi Tampereen yliopiston yhdeksästä tieteenalayksiköstä.

Yksikkö muodostettiin Tampereen yliopiston hallituksen päätöksellä 18. lokakuuta 2010, ja se koostuu entisestä kieli- ja käännöstieteiden laitoksesta sekä taideaineiden laitoksen kahdesta oppiaineesta, Suomen kirjallisuudesta ja kirjallisuustieteestä. Yksikkö aloitti toimintansa 1. marraskuuta 2011. Sen johtajana toimii Päivi Pahta. Hänen edeltäjänsä oli Jukka Havu.

## Tutkinto-ohjelmat
Kieli-, käännös- ja kirjallisuustieteiden yksikössä toimii seitsemän tutkinto-ohjelmaa, joista kuusi keskittyy kieliin ja yksi kirjallisuustieteeseen. Kaikki tutkinto-ohjelmat kuuluvat humanistiseen koulutusalaan, joten niissä voidaan suorittaa humanististen tieteiden kandidaatin ja filosofian maisterin tutkinnot.

Kaikissa tutkinto-ohjelmissa suoritetaan ensin laaja-alainen kandidaattiohjelma, minkä jälkeen suoritetaan maisterintutkinto kapeampialaisissa maisteriopinnoissa. Jatkotutkintoina on mahdollista suorittaa filosofian lisensiaatin ja tohtorin tutkinnot kielten tohtoriohjelmassa ja kirjallisuustieteen tohtoriohjelmassa.

### Tutkinto-ohjelmien alaiset kandidaattiohjelmat ja maisteriopinnot

### Valinnaiset opinnot
Tutkinto-ohjelmien lisäksi yksikössä on opintokokonaisuuksia, joita voi suorittaa ainoastaan valinnaisina opintoina:
* espanjan kieli
* fonetiikka
* romanian kieli
* ruotsi kääntäjän työkielenä
* Russian Studies 
* suomen kieli ja kulttuuri
* suomi toisena ja vieraana kielenä -opettajan opintokokonaisuus
* teknisen viestinnän erikoistumisopinnot
* tšekin kieli
* viron kieli ja virolainen kulttuuri
* yleinen kielitiede
* yleinen käännöstiede

## Lähteet
The Pigeon Detectives

**The Pigeon Detectives** on englantilainen rockyhtye, joka perustettiin vuonna 2002. Lukuisat DJ:t kiinnostuivat yhtyeestä, kun se esiintyi Reading and Leeds -festivaaleilla vuonna 2006. Yhtyeen esikuvia ovat muun muassa The Beatles, The Kinks sekä The Velvet Underground.

Yhtye on julkaissut tähän mennessä kolme albumia: *[[Wait for Me]]* (2007), *[[Emergency (albumi)|Emergency]]* (2008) sekä *Up, Guards And At 'Em!* (2011). Vuoden 2008 lopussa yhtye oli myynyt yhteensä 500&nbsp;000 kappaletta Isossa-Britanniassa.

## Diskografia
*2007: *[[Wait for Me]]*
*2008: *[[Emergency (albumi)|Emergency]]*
*2011: *[[Up, Guards and at ’Em!]]*
*2013: *[[We Met At Sea]]*
*2017: *[[Broken Glances]]*

## Lähteet
Nokia 2300

**Nokia 2300** on Nokian valmistama matkapuhelin, joka julkaistiin vuonna 2003.

Puhelimella voi säveltää soittoääniä ja siihen on saatavilla vaihdettavat Xpress-on-kuoret.

## Katso myös

* Luettelo Nokian tuotteista

## Aiheesta muualla
* Käyttöohjeet 
* Nokia 2300 - Tuki
* Puhelimen teknisiä tietoja Puhelinvertailu.com -sivustolla

## Lähteet
Marianna Sastin

**Marianna Sastin** (s. 10. heinäkuuta 1983 Mosonmagyaróvár) on unkarilainen naispainija, maailmanmestari, Euroopan kisojen voittaja ja EM-mitalisti.

Sastin voitti maailmanmestaruuden 59&nbsp;kg:n painoluokassa Budapestissa 2013. Hän on voittanut painijanurallaan MM-tasolta lisäksi kaksi hopeaa ja yhden pronssin. Hän voitti kultaa Euroopan kisojen 60&nbsp;kg:n sarjassa Bakussa 2015. EM-kilpailuista hän on saavuttanut kaksi hopeaa ja viisi pronssimitalia. Pekingin kesäolympialaisissa 2008 Sastin oli 15:s sarjassa 63 kg ja Lontoossa 2012 samassa sarjassa 11:s.

## Lähteet
* Marianna Sastin Biography and Olympic Results  Sports Reference LLC. 
* Profiili foeldeak.com:in painitietokannassa 
* Profiili FILA:n sivustolla
Wait for Me

**Wait for Me** on englantilaisen rockyhtye The Pigeon Detectivesin debyyttialbumi. Se julkaistiin 28. toukokuuta 2007 levy-yhtiö Dance to the Radion kautta Isossa-Britanniassa ja V2 Recordsin kautta Euroopassa ja Japanissa.

Albumi saavutti platinaa kesäkuussa 2008.

## Kappaleet

## Arvostelut
* Allmusic: 
* The Guardian: 
* The Times: 

## Lähteet
Kuumatka

**Kuumatka: Päiväkirja viikolta jolloin ihminen ensi kerran uskalsi mennä Kuun lähelle** on kirjailija Erkki Ahosen vuonna 1969 julkaisema päiväkirjamuotoinen proosateos. Teoksessa käsitellään useita niitä ajatuksia, joita Ahonen pohtii varsinaisissa tieteiskirjoissaan, kuten tekniikan ja fysiikan kysymyksiä.

## Lehtiarvostelut
* Huhtala, Aarre: *Turun sanomat* 10.9.1969.
* Meriluoto, Aila: *Uusi Suomi* 5.10.1969.
* Paavilainen, Matti: *Turhautunut älymystö*. Helsingin sanomat 5.8.1969.
* Vakkuri, Juha: *Suomen sosialidemokraatti* 17.8.1969.

## Lähteet

## Aiheesta muualla
*
Seppä Örn

**Seppä Örn** on Erkki Ahosen vuonna 1970 julkaisema proosateos. Teoksen on julkaissut Gummerus.

## Lehtiarvostelut
* Huhtala, Aarre: *Turun Sanomat* 20.11.1970.
* Kalemaa, Kalevi: *Keskisuomalainen* 18.10.1970.
* Tarkka, Pekka: *Helsingin Sanomat* 13.9.1970.

## Lähteet

## Aiheesta muualla
* Seppä Örn. Kiuruveden kaupunginkirjasto.
Alternative Games

**Alternative Games** on suomalainen videopeliyritys, joka on erikoistunut kääntämään pelejä Linux- ja Mac-alustoille. Yrityksen ensimmäiset Linuxille kääntämät pelit olivat suomalaisen Frozenbyten kehittämät Shadowgrounds ja Shadowgrounds Survivor.

## Aiheesta muualla
*Alternative Gamesin viralliset sivut
Borromeonsaaret

**Borromeonsaaret** (*Isole Borromee*) sijaitsevat Maggiorejärven länsiosassa lähellä Italian Alppeja. Suurimmat saaret ovat suosittuja matkailukohteita, ja niille pääsee laivalla Stresasta ja Verbaniasta.

## Isola Madre

Isola Madre on saariston suurin saari. Saaren kasvitieteellinen puutarha on täynnä eksoottisia kasveja, sekä siellä vapaina liikkuvia riikinkukkoja ja papukaijoja. Saarella oleva palatsi on rakennettu 1590-luvulla ja sen erikoisuus on 1600-luvulla rakennettu nukketeatteri.

## Isola Bella

Isola Bellan saaressa on suuri palatsi, *Palazzo Borromeo*. Palatsissa on barokkikalustus. Siellä on nähtävänä myös saman aikakauden maalauksia, veistoksia sekä mosaiikkiluola.

## Lähteet
Will Durant

**Will James Durant** (5. marraskuuta 1885 North Adams, Massachusetts, Yhdysvallat – 7. marraskuuta 1981 Los Angeles, Kalifornia, Yhdysvallat) oli yhdysvaltalainen kirjailija, opettaja ja historioitsija. Hänen tunnetuin teoksensa on yhdessä vaimonsa Ariel Durantin kanssa kirjoittama *The Story of Civilization*. Durantit saivat Pulitzerin tietokirjallisuuspalkinnon vuonna 1968 ja Presidential Medal of Freedomin vuonna 1977.

Will Durant toimi opettajana Ferrer Modern Schoolissa.

## Suomennetut teokset
**Kreikan kulttuuri : Kreetan esihistoriasta roomalaisvalloitukseen saakka*, alkuteos *The life of Greece*, suom. Antero Manninen. WSOY, 1951.
**Suuria ajattelijoita*, alkuteos: *The story of philosophy : the lives and opinions of the greater philosophers*, suom. J. A. Hollo, WSOY, 1956.

## Aiheesta muualla

*''The Story of Civilization'' Internet Archivessa
Kooptaatio

**Kooptaatio** (), myös kooptointi tai kooptio on täydennysvaali, lisävalinta, valinta jäseneksi nykyisten jäsenten päätöksellä.
 
On käytössä poliittisissa, kirkollisissa ja yhteiskunnallisissa yhteisöissä ja erikoisen laajasti liike-elämässä. 

Esimerkkejä kooption erilaista muodoista:
* Rooman senaatin senaattorien valinta
* Korkeakoulujen opettajat oman fakulteettinsa jäseninä
* Vapaamuurarien loosien jäsenyys
* Rotarijärjestön, Kiwanis-järjestön, Lionsklubin jäsenyys
* Punaisen Ristin kansainvälisen komitean jäsenyys (IKRK)
* Säätiöiden hallituksen jäsenyys
* Académie Française´n jäsenyys
* Kansainvälisen olympiakomitean jäsenyys
   
Epädemokraattisuutensa vuoksi kooptointi ei sovi edustuksellisen hallinnon valintatavaksi.
Pruitt-Igoe

**Pruitt–Igoe** oli suuri julkinen asutusprojekti St. Louisissa Missourissa Yhdysvalloissa 1950-luvulta 1970-luvulle. Sitä pidetään yhtenä maan kaikkein epäonnistuneimmista suurisuuntaisista kaupunkisuunnitteluprojekteista.

## Historiaa
St. Louisin kaupungin asukasluku oli pienentynyt 1930-luvulta lähtien, ja sodan jälkeen vuonna 1949 valittu pormestari Joseph Darst halusi kääntää kehityksen. Mustien köyhien asuttama DeSoto–Carrin kaupunginosa oli suunniteltu uudistettavan rivitalotyyppisellä rakentamisella, mutta Darstin vaikutuksesta suunnitelmia muutettiin. DeSoto–Carr varattiin Pruitt–Igoe-projektille.

Pruitt–Igoen suunnittelivat arkkitehdit George Hellmuth ja Minoru Yamasaki vuonna 1951. Alueen modernistisen arkkitehtuurin uskottiin olevan yleisemminkin esimerkkinä kaupunkien kehittämisen ja uudistamisen ongelmiin. Ensimmäiset asuintalot valmistuivat 1954 ja koko alue 1956. Alueelle tuli yhteensä 33 yksitoistakerroksista vuokrakerrostaloa, jotka jaettiin mustille ja valkoisille tarkoitetuiksi yksiköiksi. Asuinalueen nimi saatiin mustan hävittäjälentäjän Wendell O. Pruittin ja valkoisen kongressiedustajan William L. Igoen nimistä, ja se jakautui edelleen kahteen osaan, joista *Pruitt* oli tarkoitettu mustien ja *Igoe* valkoisten asuttavaksi.

Pruitt-Igoessa oli sen valmistuttua yhteensä 2&nbsp;870 asuntoa. Asutuksen huippuvuosi oli 1957, jolloin asunnoista 91 prosenttia oli asumiskäytössä.

Muutamassa vuodessa Pruitt–Igoen elinolosuhteet alkoivat huonontua. Alue muuttui rotuerottelun purkamisen jälkeen leimallisesti mustien asuinalueeksi, vaikka suunnitelmissa oli pyritty saamaan alueelle kaikkia rotuja ja ryhmiä. Rikollisuus ja vandalismi kasvoivat niin, että lopulta köyhimmätkin halusivat muualle asumaan. Asuntoja jäi tyhjilleen merkittäviä määriä &ndash; vuoteen 1971 mennessä vain 35 prosenttia asunnoista oli käytössä. Rakennuksia vaivasivat myös jatkuvat viat lämmityksessä, vesi- ja viemärijohdoissa, sähköistyksessä ja jätteiden käsittelyssä.

Ensimmäiset rakennukset Pruitt-Igoessa purettiin 15. heinäkuuta 1972. Vuoden päästä koko alue julistettiin korjauskelvottomaksi ja kaikki rakennukset päätettiin purkaa. Viimeiset Pruitt-Igoen rakennukset hävitettiin vuonna 1976. Alue on nykyisin suurelta osalta käyttämätön.

## Populaarikulttuurissa
Pruitt-Igoen rakennusten purkamisesta kuvattua materiaalia käytettiin myöhemmin elokuvassa *[[Koyaanisqatsi]]*.

## Lähteet

## Aiheesta muualla

* The Pruitt-Igoe Myth
Armaan Ebrahim

**Armaan Ebrahim** (s. 17. toukokuuta 1989 Chennai, Intia) on intialainen moottoriurheilija. Hänen isänsä on entinen F3-sarjan mestari Akbar Ebrahim.

## Ura
Ebrahim aloitti uransa karting-sarjoissa voittaen Formula LGB -sarjan mestaruuden vuonna 2004. Seuraavana vuonna hän kilpaili Aasian Formula BMW -sarjassa ja edusti intiaa A1 Grand Prix -sarjassa kaudella 2005-06. Vuonna 2006 Ebrahim kilpaili Formula Renault UK -sarjassa. Hyvien tulosten perusteella Ebrahim sai jälleen edustaa Intiaa A1 Grand Prix -sarjassa kaudella 2006-07. Hän kilpaili myös Aasian Formula V6 -sarjassa vuosina 2007-08. Vuonna 2008 Ebrahim kilpaili Aasian GP2-sarjassa saavuttamatta pisteitä. Vuonna 2009 Ebrahim kilpaili Formula 2 -sarjassa sijoittuen 17:nneksi. Armaan sai kehuja ohitustaidoistaan joka kilpailun aikana, jolloin hän ohitti vähintään kahdeksan autoa. Ebrahimia on pidetty tulevaisuuden F1-kuljettajana ja muun muassa Narain Karthikeyan on kehunut hänen ajotaitojaan. Ebrahim jatkoi F2-sarjassa seuraavana vuonna saavuttaen yhden palkintosijan ja 78 pistettä sijoittuen kymmenenneksi. Ebrahim jatkoi F2-sarjassa kaudella 2011 saavuttaen 16 pistettä sijoittuen sarjan 15:nneksi. Vuonna 2012 Ebrahim kilpaili Indy Lights -sarjassa uudessa Fan Force United -tallissa, jonka autolla hän sijoittui sarjassa 13:nneksi. Samasta vuodesta lähtien hän on keskittynyt ajamaan erilaisissa urheiluautosarjoissa, muun muassa FIA GT:tä, Blancpainia ja Super Trofeota.

### Aasian GP2-tulokset
(**Paksunnos** tarkoittaa paalupaikkaa ja *kursivoitu* kilpailun nopeinta kierrosta.)

## Lähteet
Saarnakivi (Tammela)

**Saarnakivi** on  siirtolohkare Tammelan ylängöllä Tammelan Lautaportaassa Torajärven rannalla. Noin 3,5 m³ kokoinen kivi on nelikulmion muotoinen ja paikalta avautuu kaunis maisema Torajärvelle. Muinaisina aikoina papit ja munkit nousivat kivelle saarnaamaan pakanoille kristinuskoa ja mahdollisesti muutama ihminen kastettiin järven rannalla. Tammelan seurakunta järjestää kerran vuodessa hartaustilaisuuden  paikalla. Ensimmäinen jumalanpalvelus pidettiin 1955.

Saarnakivi on myös vanha rajapaikka Kalvolan Keikkalan ja Heinun kylien välillä.

## Lähteet

## Aiheesta muualla
*
Me (vuoden 1961 elokuva)

**Me** on Toivo Särkän ohjaama elokuva vuodelta 1961. Elokuva perustuu Reino Lahtisen näytelmään *Arvottomat* vuodelta 1959. Moralistisen elokuvan päähenkilö on alkoholisoitunut entinen pappi Urpo, joka on vietellyt nuoren tytön Meerin ja saanut vankilatuomion. Viinaa myyvää Ullaa esittävä Rauha Rentola palkittiin naissivuosa-Jussilla.

## Näyttelijät

## Vastaanotto
Nykykatsojan silmin elokuvan paatoksessa on tahatonta komiikkaa. Televisioesitysten yhteydessä kriitikot ovat veikkaileet siitä kulttisuosiota keräävää kummajaista.

## Palkinnot
* Rauha Rentola, naissivuosa-Jussi 1961

## Lähteet
Kotkarauskut

**Kotkarauskut** (Myliobatidae) on rustokalaheimo, jonka lajit elävät trooppisissa valtamerissä.

## Taksonomia
Varhaisimmat kotkarauskuihin kuuluvien lajien fossiilit on ajoitettu liitukauden loppuvaiheille. Nykyään elävien lajien määrä vaihtelee lähteittäin 37&ndash;42 välillä ja lajit jaetaan 7 sukuun. Heimo jaetaan kolmeen alaheimoon kotkarauskuihin (Myliobatinae), paholaisrauskuihin (Mobulinae) ja Rhinopterinae. Eräät luonnontieteilijät pitävät kaikkia näitä alaheimoja omina heimoinaan.

## Anatomia
Kotkarauskut ovat keskikokoisia tai suuria kaloja. Lajien rintaevät ovat hyvin kookkaat ja voivat olla jopa 2,5 metriä leveät. Selkäevä on pieni ja pyrstö on pitkä ja hyvin ohut. Pyrstössä voi olla yksi tai kaksi myrkyllistä piikkiä. Paholaisrauskuilla on pään sivuilla sarvimaiset ulokkeet. Rhinopterinae-alaheimon lajeilla kuono on lohkomainen. Heimon lajeilla silmät sijaitsevat pään sivuilla ja ruiskureiät silmien takana. Kalojen suu on suuri ja hampaat ovat kookkaat ja levymäiset. Paholaisrauskut suodattavat ravintonsa ja ovat erikoistuneet planktonin syömiseen. Kotkarauskut ovat vivipaarisia ja naaras synnyttää kahdesta kuuteen poikasta.

## Levinneisyys ja elintavat
Kotkarauskujen heimon lajeja tavataan kaikista trooppisista valtameristä. Ne ovat pääasiassa mereisiä, mutta joitakin lajeja tavataan myös murtovesistä ja mangrovealueilta. Lajit liikkuvat usein suurissa parvissa lähellä pintaa koralliriuttojen läheisyydessä ja paholaisrauskuja tavataan myös avomereltä. Ne uivat liikuttamalla kookkaita rintaeviään ja ikään kuin lentävät veden alla. Eräät kotkarauskut myös hyppivät vedestä ilmaan.

Kotkarauskujen- ja Rhinopterinae-alaheimojen lajit syövät selkärangattomia eläimiä, esimerkiksi rapuja ja simpukoita, joiden kovan kuoren ne murskaavat levymäisillä hampaillaan. Paholaisrauskut sen sijaan käyttävät ravintonaan planktonia, jota ne suodattavat vedestä.

## Lähteet
Proliferoivan solun tuma-antigeeni

**Proliferoivan solun tuma-antigeeni** (**PCNA**) on proteiini, joka mahdollistaa DNA-polymeraasi δ:n kiinnittymisen DNA:han solujakautumisen ja DNA:n korjauksen aikana aitotumaisissa soluissa. Proteiini saavuttaa puristuksensa ympäröiden DNA:n jolloin muodostuu topologinen yhteys perimään. Proteiini toimii esimerkkinä DNA-puristimesta.

## Vaikutus

Proteiinilla on keskeinen vaikutus DNA-synteesissä sekä DNA:n korjauksessa. 

## Lähteet
Etelä-Yhdysvallat

**Etelä-Yhdysvallat** tai **Etelävaltiot** (, usein myös *American South*, *Dixie*, *Dixieland* tai *the South*) on kuudentoista Yhdysvaltojen osavaltion muodostama kokonaisuus maan kaakkois­osassa. Tähän alueeseen kuuluvia osavaltioita ovat Alabama, Arkansas, Delaware, Florida, Georgia, Kentucky, Louisiana, Maryland, Mississippi, Oklahoma, Pohjois-Carolina, Etelä-Carolina, Tennessee, Texas, Virginia ja Länsi-Virginia. Myös Columbian liittopiiri lasketaan kuuluvan Etelään. Vuoden 2010 väestönlaskennassa Etelä-Yhdysvalloissa asui n. 114&nbsp;600&nbsp;000 ihmistä.

Etelävaltiot tunnetaan kulttuuristaan ja historiastaan. Vuosina 1861–1865 Yhdysvalloista irtautuneet etelävaltiot perustivat Amerikan konfederaation. Alueelle on kehittynyt omia tapoja, musiikkityylejä ja ruokatyyppejä, jotka eroavat muusta Yhdysvalloista. Etelän suurimmat etniset ryhmät ovat eurooppalaiset (erityisesti englantilaiset, skotit, Irlannin skotit (Ulsterin protestantit), irlantilaiset, saksalaiset, ranskalaiset ja espanjalaiset), afrikkalaiset ja jossain määrin intiaanit.

## Suurimmat kaupungit
Etelävaltiot olivat vielä 1940-luvulla maatalousyhteiskuntia, mutta urbanisoituivat myöhemmin. Etelä-Yhdysvaltain suurin kaupunki on nykyään Texasin Houston.

## Katso myös
* Syvä etelä

## Lähteet

## Aiheesta muualla

*